- ગાંધીનગર જિલ્લાના કલોલ તાલુકાના સોજા ગામમાં પ્રાચીન ગરબાની પરંપરાનો આજે પણ દબદબો જોવા મળી રહ્યો છે. છેલ્લાં ૪૦૦થી પણ વધુ વર્ષોથી સોજા ગામમાં વેરાઈ માતાજીના ગરબા દર વર્ષે આસો સુદ-૧૪ના રોજ ભારે ધામધૂમ અને શ્રધ્ધાપૂર્વક ઉજવાય છે. ધાર્મિક, આધ્યાત્મિક, ઐતિહાસિક, નૈસર્ગિક અને કલાને મહત્વ આપતા આ ગરબા મહોત્સવમાં ગુજરાતના વિવિધ શહેર અને વિદેશમાં સ્થાયી થયેલા સોજા ગામના નાગરિકો અચૂક પણે ઉપસ્થિત રહેતાં હોય છે.